હવે જો કોઇ ભાવાંતર યોજનામાં રજીસ્ટર્ડ થયેલ ખેડૂતો બજારમાં તેમની મગફળી રૂા. 3800/- પ્રતિ ક્વિન્ટલે વેચાણ કરે તો રૂા. 3800/- માર્કેટ યાર્ડના વેપારી તરફથી ખેડૂતના ખાતામાં જમા થાય અને ભાવાંતર યોજનામાંથી રૂા. 718/- ખેડૂતના ખાતામાં જમા થાય. આમ, ખેડૂતને કુલ વેચાણની રકમ રૂા. 4518/- મળવાપાત્ર થાય. આમ, આ રીતે ખેડૂતને ટેકાનો ભાવ એટલે કે, રૂા. 4890/- પ્રતિ ક્વિન્ટલ મળતો નથી. જ્યારે આ જ ખેડૂત ટેકાના ભાવે નિયત ગુણવત્તાવાળી મગફળીનું વેચાણ કરે તો તે ખેડૂતને રૂા. 4890/- ટેકાનો ભાવ તથા રૂા. 110/- પ્રતિ ક્વિન્ટલ બોનસ સહિત કુલ રૂા. 5000/- પ્રતિ ક્વિન્ટલ પૂરેપૂરો લાભ મળવાપાત્ર થાય છે. વધુમાં બજાર ભાવમાં રોજીંદી વધ-ઘટ થતી હોય છે. આ વધ-ઘટને આધારે ખેડૂતને મળતી રકમમાં પણ વધ-ઘટ થાય જેથી માર્કેટ યાર્ડમાં પ્રવર્તમાન મગફળીના વેચાણ ભાવ જોતાં પ્રવર્તમાન પરિસ્થિતિમાં ખેડૂતો માટે ટેકાના ભાવે ખરીદીની યોજના વધુ લાભદાયી જણાય છે.